钦定古今图书集成/明伦汇编/闺媛典/第067卷 > 方存业妻谭氏
## 钦定古今图书集成/明伦汇编/闺媛典/第067卷 > 方存业妻谭氏

按《明外史列女传》：谭氏，南海方存业妻。生子三月而
夫亡，悲号欲殉。母及姑交止之，且讽改适。氏垂涕曰：
“吾久不乐生，特念姑与儿耳。”哽咽流涕不止，二人不
敢复言。及子七岁，遣就塾师，先令拜姑，微示付托意，
窃自喜曰：“吾今可以遂志矣。”一日媒氏至，复劝改适，
氏愈愤，中夜缢死。